Wikstrand og De Fryktløse

**Wikstrand og De Fryktløse** er et norsk rockeband med base på Øvre Romerike. Frontfigur er låtskriver, vokalist og gitarist Richard Wikstrand. Bandet spiller energisk småpunkete rock’ n roll med norske tekster. 

## Besetning og utgivelser
Bandet har sitt utspring i rockemiljøet på Jessheim på slutten av 1980-tallet. Richard Wikstrand har tidligere spilt gitar og skrevet låter i band som Chrome Division, Madder Mortem og Venus Flycatchers, og har vært sessionmusiker med band som Dimmu Borgir og Old Mans Child. Karrieren startet som låtskriver og gitarist med bandet Kurium og EPén med samme navn fra 1993. Jessheimbandet Kurium var et norskspråklig band, som har oppnådd kultstatus i dag. Etter mange år med engelskspråklige tekster, fikk han i 2021 lyst til å prøve noe nytt, og startet å skrive rockelåter med norske tekster igjen. Richard fikk med seg bassist Vegard Engh fra Venus Flycatchers. Vegard startet også sin karriere som bassist i Kurium, og han har spilt sammen med Richard i mange settinger opp gjennom årene etter det. Etter å ha prøvd ut forskjellige besetninger endte de opp som en powertrio med trommeslager Joacim Nyhuus fra Eidsvold (også kjent som trommis i Mötley Crüe-tribute bandet Shöut). Resultatet ble “Wikstrand og De Fryktløse”, som startet opp vinteren 2022.

Senhøsten 2022 slapp de sin første single; *Idiot*, og rett før jul samme år kom singelen *Tusen tanker*.

Bandet gikk i studio sommeren 2023 og de slapp sitt debutalbum 12.01.2024. Albumet, som har samme navn som bandet, ble godt mottatt blant kritikerne. Albumet ble gitt ut på vinyl i et begrenset opplag. 

Som en hyllest i anledning Joachim "Jokke" Nielsens 60-årsdag i 2024 ble det gitt ut et kvadruppelalbum der norske artister tolker Jokkesanger.  Låt nr.1 på dette albumet er *Aldri stol på en fyllik* med Wikstrand og De Fryktløse. Etter knapt et år på veien ble bandet i 2024 kåret av Rockmanns lesere til 44 plass på lista over Norges 100 feteste liveband. 

Vinteren 2024/25 gikk bandet på nytt i studio, og 13.06.2025 ble bandets andre album, *Fra Playmo til Playboy* utgitt. I forkant av albumutgivelsen gav de ut singelen *Gjenferd* med tilhørende musikkvideo i april 2025, og 18.07.2025 gav de ut låta *Åtte liv* som singel med tilhørende musikkvideo.

## Medlemmer

* Richard Wikstrand - Vokalist, låtskriver, gitar
* Vegard Engh - Bass, vokal
* Joacim Nyhuus - Trommer, vokal

## Diskografi

### Studioalbum

* 2024 - Wikstrand og De Fryktløse
* 2025 - Fra Playmo til Playboy

### Singler

* 2022 - Idiot
* 2022 - Tusen tanker
* 2023 - De fryktløse
* 2024 - Bjelleklang
* 2025 - Gjenferd
* 2025 - Bord for en
* 2025 - Åtte liv

### Samlealbum

* 2024 - Punk i Norge hyller Jokke: #1/1 *Aldri stol på en fyllik*

## Videografi

### Musikkvideoer

* 2023 - Idiot 
* 2024 - Noe galt 
* 2024 - Bjelleklang
* 2025 - Gjenferd
* 2025 - Åtte liv

### Konsertvideoer

* Realeasekonsert - Fra Playmo til Playboy /Odal Rock Club (Oure Content Production) 

## Referanser


## Eksterne lenker

* Wikstrand og De Fryktløse på Facebook 
* Wikstrand og De Fryktløse på Youtube 
* Wikstrand og De Fryktløse på Spotify 
* Wikstrand og De Fryktløse på AppleMusic 
* Wikstrand og De Fryktløse på Discogs